9fed Gynhadledd Dysgu ac Addysgu

 9th Annual Learning and Teaching Conference

29 Mehefin – 2 Gorffennaf | 29 June – 2 July 21

# Crynoldebau / abstracts

Mewnwelediad i Arferion Da Ysgol Fusnes Aberystwyth – Cydlynu Aseiniadau Gwaith Grwp, Datblygu Astudiaethau Achos Effeithiol a Manylion am Ddeunyddiau Pynciol

Jonathan Fry, Nerys Fuller-Love, Dafydd Morse

Er bod y sesiwn wedi ei dargedu yn benodol ar gyfer athrawon Ysgolion Uwchradd, mae croeso mawr i unrhywun ymuno. Bydd y cyflwyniad yn darparu mewnwelediad i arferion da o fewn Ysgol Fusnes Aberystwyth wrth edrych yn benodol ar gydlynu aseiniadau gwaith grwp (Wicis, Cynllun Busnes a Chyflwyniadau) a sut mae’r rhain wedi cael eu haddasu ers cyfnod Covid-19. Bydd hefyd cyflwyniad ar sut i ddatblygu astudiaethau achos effeithiol ar gyfer dysgu ac addysgu. Yn olaf, bydd manylion am ddeunyddiau pynciol ac am y cefnogaeth sydd ar gael gan staff ymgysylltu ysgolion y Brifysgol e.e. deunyddiau i gynorthwyo disgyblion gyda phrosiectau Bac.